cyanic-selkie/wikianc huggingface dataset:
Adalstein av England
Slaget ved Brunanburh
Historikerne er likevel ikke samstemte over betydningen av slaget. Alex Woolf beskrev det som «en pyrrhosseier» for Æthelstan: kampanjen synes å ha endt i et dødpunkt, hans makt synes å ha minsket, og etter at han døde overtok Olav kongeriket i Northumbria uten motstand. Alfred Smyth beskrev det som «det største slaget i angelsaksisk historie», men uttalte også at dets konsekvenser utover Æthelstans styre har blitt overdrevet. Sarah Foots oppfatning er derimot at det er vanskelig å overdrive slagets betydning: om angelsakserne hadde blitt beseiret, kunne hele deres overherredømme over hele Britannias fastland ha gått i oppløsning. Historikeren Michael Livingston mente derimot at det ville ikke være å strekke det for langt «å betrakte slaget som det øyeblikk da engelskhet kom til uttrykk. De mennene som kjempet og døde på slagmarken smidde et politisk kart for framtiden som er hos den dag i dag, noe som muligens gjør slaget ved Brunanburh til et av de mest betydningsfulle slag i det lange historien til ikke bare England, men for hele De britiske øyer.»
Administrasjon
Den fremste mekanismen i regjeringen var det kongelige råd (eller witan). Angelsaksiske konger hadde ikke en bestemt hovedstad. Deres hoff var reisende, og deres råd ble holdt ved ulike lokaliseringer rundt om i riket. Æthelstan oppholdt seg hovedsakelig i Wessex, og kontrollerte de omliggende områdene ved å samle ledende menn til sine råd. Et lite møte hadde vært nok tidligere, men med utvidelsen av riket under Edvard den eldre førte til at det ble nødvendig med større og mer omfattende møter med biskoper, ealdormenn, thegner, stormenn fra fjerne områder, og uavhengige herskere som hadde underkastet seg hans autoritet. Frank Stenton ser Æthelstans råd som «nasjonalforsamlinger» som gjorde mye for bryte ned provinsialismen som var en barriere for foreningen av England. John Maddicott går lengre ved å se på dem som begynnelsen på sentraliserte forsamlinger som hadde en definerende rolle i engelsk regjering, og Æthelstan «som det sanne om enn uforvarende grunnlegger av det engelske parlament».
Lovverk
De to eldste lovbestemmelsene angikk geistlige saker, og Æthelstan uttrykte at han handlet på råd fra Wulfhelm og hans biskoper. Den første forfektet betydningen av å betale tiende til kirken. Den andre håndhevet plikten av veldedighet på Æthelstans reever, særskilt mengden som skulle gis til de fattige og krevde at reevene årlig frisatte en kriminell slave. Hans religiøse utsikt er vist i en bredere sakralisering av loven i hans styre.
Europeiske forbindelser
Det kongelige hoff i Wessex hadde forbindelser med karolingerne i Frankerriket som gikk tilbake til ekteskapet mellom Æthelstans oldefar Æthelwulf og Judith, datter av kongen av Vestfranken (og den framtidige tysk-romerske keiser), Karl den skallede, foruten også ekteskapet til Alfred den stores datter Ælfthryth til Judiths sønn av et senere ekteskap, Balduin II, greve av Flandern. En av Æthelstans halvsøstre, Ædgifu ble gift med Karl den enfoldige, konge av vestfrankerne, på slutten av 910-tallet. Han ble avsatt i 922 og Ædgifu sendte deres sønn, Ludvig, i trygghet i England. Ved Æthelstans tid var forbindelsen mellom de to land godt etablert, og hans kroning ble utført etter den karolingske seremonien med salving, antagelig for å trekke en bevisst parallell mellom hans styre og den karolingske tradisjon. Hans myntutgivelse med «kroningsbyste» i tiden 933–938 var den første angelsaksiske mynt som viste kongen kronet, også etter karolingsk ikonografi.
Arv
Simon Keynes vurderer Æthelstans lovgivning som hans fremste prestasjon. Hans styre forutdaterer den forfinede staten til den sene angelsaksiske perioden, men hans opprettelse av den mest sentrale regjering England til da hadde sett, med konegn og hans råd som arbeidet strategisk for å sikre hans autoritet og lover ble akseptert, la grunnlaget for som hans brødre og nevøer kunne skape en av de rikeste og mest avanserte regjeringssystemer i Europa. Æthelstans styre bygde på hans bestefars kirkeprogram, befestet lokal kirkelig fornyelse og la grunnlaget for klosterreformbevegelsen senere i århundret.
Hvit dverg
En hvit dverg, også kalt en degenerert dverg, er en stjernerest bestående primært av elektrondegenerert materie. Hvite dverger er svært kompakte, med masser sammenlignbare med solens og volum sammenlignbare med jordens. En hvit dvergs svake lysstyrke kommer av at utslipp av opplagret termisk energi. Den nærmeste kjente hvite dvergen er Sirius B, som ligger 8,6 lysår unna jorden og er den minste bestanddelen av dobbeltstjernesystemet Sirius. Det antas at det finnes åtte hvite dverger blant de hundre stjernesystemene nærmest solen. Den uvanlige lyssvakheten til hvite dverger ble først anerkjent i 1910. Begrepet hvit dverg ble skapt av Willem Luyten i 1922.
Daniel Bacheler
Bacheler fikk musikkutdanning hos onkelen Thomas Cardell, en luttenist og dancing master ved Elizabeth Is hoff. Bacheler arbeidet for sir Francis Walsingham, Robert Devereux og ble tilslutt dronning Annes kammerjunker. Lønna var uvanlig høy: 160 £, mens de andre hoffluttenistene måtte nøye seg med mellom 20 til 40 £.
Komme ut av skapet
Å komme ut
Å komme ut har en egen etikette knyttet til seg, utvilket gjennom erfaringer fra andre som gjorde det på en måte de senere så var mer traumatisk enn den hadde trengt å være. Generelt er det fornuftig å unngå å komme ut i ferier eller i stressede situasjoner som for eksempel under en krangel.
Enkelte studier har funnet at personer som kan være ute i et større antall livssituasjoner generelt har betydelig lavere stressnivåer og færre tilfeller av nevroser.
Rossbarrieren
Isen er flere hundre meter tykk med en nesten vertikal front mot det åpne havet, er nesten 600 km i lengde og ligger mellom 15 og 50 meter over vannflaten. 90 prosent utgjør flytende is under havets overfate. Det meste av isbremmen ligger i den sektoren som New Zealand har gjort krav på. Den ble oppdaget av, og gitt navn etter kaptein James Clark Ross, som oppdaget den 28. januar 1841. Ross karla isfronten østover mot 160º V.
Antikken
Hellensk kultur
De hellenske bystatene grunnla et stort antall kolonier på kystene til Svartehavet og Middelhavet, i Anatolia, Sicilia og Sør-Italia, men i det 4. århundret f.Kr. hadde deres interne kriger gjort dem til et lett bytte for kong Filip II av Makedonia. Hans sønn Aleksander den stores militære erobringer spredde den hellenske kulturen til Persia, Egypt og India, men åpnet også for kontakt mellom den nye kulturen og den eldre læren fra disse områdene, dette utviklet seg til en ny kultur som senere er blitt kjent som hellenismen.
Syre-base-titrering
Vanligvis bruker man en pH-indikator for å finne ut når blandingen er tilsatt lik stoffmengde (mol) syre som det opprinnelig var base – eller omvendt.
Perspektiv
Romperspektiv
De to mest karakteristiske trekkene ved den romlige perspektivforståelsen er:
Seikantunnelen
Historie og bygging
En tyfon senket i 1954 fem ferger i Tsugaru-stredet, og 1430 mennesker omkom. Ulykkene førte til krav om en sikrere forbindelse over stredet, og den japanske regjeringen utredet planer for en fergefri forbindelse. Det ble ansett at ei bru ville bli for usikker i det brede, værharde stredet, og det ble bestemt å bygge en jernbanetunnel mellom øyene.
Krig (kortspill)
Begge spillerne snur det øverste kortet i sin bunke samtidig. Den som hadde høyest kort vinner begge kortene, og legger dem nederst i sin bunke. Så snur begge neste kort, og slik fortsetter det helt til en har vunnet. Ess er høyest og 2 er lavest. Alle fargene er like mye verd. Hvis kortene har samme verdi, blir det krig. Begge trekker da tre nye kort fra sin bunke, og legger dem med forsiden ned. Så tar dem det siste kortet og legger det med forsiden opp. Den som har det høyeste av disse to kortene vil da vinne alle ti kortene. Om det fortsatt er likt, blir det en ny krig.
Heinrich Louis d’Arrest
Astronomisk virksomhet
Av særlig tilbøyelighet for det siste fag deltog han i observatoriske arbeider, dels som iakttager, dels som regner under ledelse av Encke. Fruktene av denne beskjeftigelse ble oppdagelsen av et par kometer i 1844 og 1845 samt en mengde baneberegninger av kometer og især av asteroidene, for hvilke astronomene i denne periode hadde fått fornyet interesse. I 1845 var han Johann Franz Enckes assistent ved Berlins observatorium. Her oppdaget han sammen med Johann Gottfried Galle planeten Neptun den 23. september 1846 ved å gjennomsøke himmelen systematisk i overensstemmelse med de posisjoner som franskmannen Urbain Leverrier hadde oppgitt på bakgrunn av forstyrrelser i Uranus' bane. D'Arrest oppdaget flere kometer, blant dem en med kort omløpstid, og asteroiden 76 Freia.
Valsøybotn
Valsøybotn er ei grend i Valsøyfjord i Halsa og ligger innerst i Valsøyfjorden. Bosettinga er spredt og består for det meste gardsbruk. Fossdalen Stadion er plassert der. Hvert år bli løpet Botn opp arrangert med startstrek på Fossdalen Stadion. Den årlige Fosskonserten, startet på initiativ av Kolbjørn Botten, arrangeres i Valsøyfossen i Valsøybotn. Det høyeste fjellet i Valsøybotn heter Møkkelfjellet, og er 634 meter høyt.
Ressaquinha
Ressaquinha er en kommune i delstaten Minas Gerais i sørøstregionen av Brasil.
Dan Jansen
Daniel Ervin «Dan» Jansen (født 17. juni 1965 i West Allis, Wisconsin) er en amerikansk skøyteløper som vant gull på 1,000 meter i OL på Lillehammer i 1994.
I dag arbeider Jansen som skøytekommentator for NBC. Til minne om søsteren har han også opprettet «Dan Jansen Foundation», som skal støtte kampen mot leukemi.
University of New South Wales
University of New South Wales (UNSW) er et universitet i Sydney i den australske delstaten New South Wales. Hovedcampusen, som huser åtte av de 10 fakultetene, ligger i forstaden Kensington.
Fylkesvei 7434
Fylkesvei 7434 går mellom Tukthuset på Meløya og Ørnes i Meløy kommune.
Kongo (folk)
Bakongofolket eller kongofolket (betyr «jeger»), også kalt kongolesere, er en etnisk folkegruppe som bor langs den atlantiske kysten av Afrika, nærmere bestemt fra Pointe-Noire (Brazzaville) til Luanda i Angola. Folkegruppen er en undergruppe av bantufolkene. På kikongo blir folket betegnet som Besikongo, med Mwisikongo som entallsform. I det siste har derimot betegnelsen Bakongo vunnet fram. Sent på 1900-tallet var det 10 220 000 av dette folket.
92 Demo
Sporene ble senere utgitt på studioalbumet Envision.
Trygve Bratteli
Statsminister 1971–1972
Trygve Bratteli ble statsminister i 1971 som leder for en mindretallsregjering. Trygve Brattelis regjering ble utnevnt 17. mars 1971, etter at den borgerlige regjeringen under Per Bortens ledelse hadde sett seg tvunget til å søke avskjed. Dette var under opptakten til folkeavstemningen om EF-medlemskap, som etter hvert ble berammet til 25. september 1972. En måned før folkeavstemningen sa Bratteli på et folkemøte at et negativt resultat ville skape en situasjon som ville gjøre det uriktig av Arbeiderpartiregjeringen å fortsette. Da det så ble flertall for nei-siden i folkeavstemningen, gikk regjeringen av 18. oktober 1972, og overlot regjeringsmakten til en koalisjon av tre borgerlige partier (sentrumspartiene) ledet av Lars Korvald.
Bubas
Utseende
Middelsstore, svarte, svært tettbygde skarabider. Hannen har to korte horn i pannen. Beina er kraftige gravebein, på frambeina mangler føttene (tarsene).
Missouri
Missouri er kulturell smeltedigel av elementer fra midtvesten og sørstatene, et resultat av Missouris historie som en grensedelstat mellom de to regionene. Musikalstilen ragtime, Kansas City-jazz og St. Louis-blues ble utviklet i Missouri. «Missouri Waltz» er Missouris offisielle delstatssang. Steking av kjøtt, barbecue, særlig Kansas City-stilen, finnes både over hele delstaten og mange steder utenfor. St. Louis er også et betydelig senter for ølbryggerier; Anheuser-Busch er en av de største produsentene i verden. Missouri-vin blir produsert i Missouri Rhineland og Ozarks. President Harry S. Truman var fra Missouri, og der var også Mark Twain og Walt Disney. Blant de største selskapene i delstaten er Express Scripts, Monsanto, Emerson Electric, Edward Jones, og O'Reilly Auto Parts.
Nørdre Kalvehølotinden
Nørdre Kalvehølotinden er et fjell i Vang kommune i Innlandet. Det har en høyde på 2 019 meter over havet. Til tross for navnet er dette den sørligste av Kalvehølotindene. Tinden er også den sørligste av toppene i Norge over 2 000 meter. Tinden ligger på nordsiden av innsjøen Bygdin i Gjendealpene, like øst for Torfinnstind og like vest for Søre Kalvehølotinden.
Anna Magdalena Bachs notebok
Verk
Noteboka inneholder følgende komposisjoner:
Åkerhumle
Størrelse
Hanner: Lengde 12–14 mm, Vingespenn: 24–27 mm
ANZAC-dagen
ANZAC-dagen, 25. april, er en offentlig høytidsdag i Australia og New Zealand til minne om medlemmene av Australian and New Zealand Army Corps (ANZAC) og alle andre som har kjempet for sitt land. ANZAC-dagen er også offentlig høytidsdag på Cookøyene, Niue, Samoa og Tonga.
Boma
Historie
Boma ble grunnlagt som slavestasjon og entrepot (frilager) av handelsmenn fra flere europeiske land på 1500-tallet.
Ribeirão Vermelho
Ribeirão Vermelho er en kommune i delstaten Minas Gerais i sørøstregionen av Brasil.
Tarmtott
Tarmtotter (villusceller) er små utvekster som sitter tett i tett på tynntarmen s vegger. Menneskets tarmtotter er om lag 0,5–1 millimeter lange.
Nordiske grener under Vinter-OL 1964
4 x 10 km stafett
Norge ble nr 4 på tiden 2.19.11,9 (Magnar Lundemo, Erling Steinedet, Einar Østby, Harald Grønningen).
Signy Island
Signy Island er ei øy i øygruppen Sør-Orknøyene i Antarktis. Øya er ca. 6,5 x 5 km stor og høyeste punkt er 288 moh. Store deler av øya er dekket av is. Gjennomsnittstemperaturen er omtrent 0°C om sommeren og –10°C om vinteren. Øya er oppkalt etter kona til den norske hvalfangeren Petter Sørlle.
Lincoln Park (Chicago)
Lincoln Park er en 4,9 km² stor park i Chicago. Den ligger noe nord for sentrum, langs Michigansjøens bredder.
Envision
Albumet ble utgitt i 1995 på Long Island Records. Tre av sporene ble utgitt i 1992 på demoen 92 Demo. Dette var det eneste studioalbumet som bandet ga ut.
Wojciech Jaruzelski
Toppolitiker
Det var det samme år verftsarbeideren Lech Wałęsas fagforening Solidarność (Solidaritet) så dagens lys ved Leninverftet i Gdańsk og ble nasjonalt og internasjonalt kjent. To uker at Jaruzelski var kommet til makten, møtte han Lech Wałęsa og den katolske kirkes primas, erkebiskop Józef Glemp, og antydet at han gjerne ville bringe kirken og fagforeningen inn i en slags koalisjonsregjering. Men i virkeligheten var det hans intensjon å knuse Solidarność. Så tidlig som i september, mens han fortsatt bare var statsminister (måneden etter ble han dessuten partisjef), hadde han bedt sine medarbeidere om å være på utkikk etter en foranledning til å utrope unntakstilstand.
Etter politikken
Han ble gravlagt på Powązki-kirkegården i Warszawa.
Walther von der Vogelweide
Walthers dikt er kjærlighetslyriske og politiske. Han begynte å dikte ved Wiens hoff på slutten av 1100-tallet, og reiste derefter rundt i hele Europa for å synge, hvilket han gjorde stor lykke med. I 1220 fikk han en eiendom ved Würzburg i Bayern av keiser Fredrik II og avsluttet sin reisevirksomhet. Walthers ridderlige kjærlighetsdikt representerer et høydepunkt i minnediktningen. Hans politiske dikt var særlig forbundet med datidens strid om keiserkronen.
Teksteksempel
nu frykter jeg ikke februar om føttene (dvs. å fryse på føttene)
De ser meg ikke lenger som et husspøkelse, som de før gjorde
Alt dette har kongen rengjort, og dertil også min sang
Tidens ungdom
Egen oversettelse:
Prins Rahotep
Rahotep var gift med prinsesse Nofret. De fikk tre sønner, Djedi, Itu og Neferkau, og tre døtre, Mereret, Nedjemib og Sethtet.
Boca Juniors
Klubben hører til i bydelen La Boca i Buenos Aires, hvor hjemmebanen Estadio Alberto J. Armando, eller bare La Bombonera («sjokoladeboksen») som den kalles på folkemunne, ligger.
Vallø slott
Historie
På et senere tidspunkt overdro Frederik V det til sin mor, den pietistiske Sophie Magdalene. Hun gjorde det om til et adelig jomfrukloster i 1737.
Red Skull
Red Skulls første opptreden var i det første nummeret av Captain America Comics (1940). Johann Shmidt var en nazistisk offiser, og en av Adolf Hitlers fortrolige. Han har vært nært knyttet til terror-organisasjonen HYDRA og er en fiende av S.H.I.E.L.D. og The Avengers. Shmidt har tilsynelatende blitt drept tidligere, bare for å komme tilbake gang på gang, og forsøker å kreve verdensherredømme og gjennomføre folkemord.
Andre verdenskrig
Den røde skallen sendte en rekke av hans underordnede, lojale tyske soldater og deres koner til en hemmelig øy-base, hvor de skulle organisere en hær som de kunne bruke i fremtiden. Når det tyske nederlaget var i ferd med å bli en realitet, var den røde skallen mer fast bestemt enn noen gang på å ta hevn for sine tallrike personlige nederlag av Captain America og Bucky. Den røde skallen tildelte Baron Heinrich Zemo å reise til England, og, under dekke av å stjele et eksperimentelt alliert dronefly, fange eller drepe Captain America og Bucky. Men den røde skallen var imidlertid uvitende om at de allierte nettopp, i all hemmelighet, hadde kastet Captain America i fallskjerm over det beleirede Berlin for å undersøke nazistenes planer.
Slutten av krigen, og senere
Men når Red Skull våkner igjen, begynner kroppen hans å eldes raskt. Han blir fysisk svak og er i midten av 80-årene, så han planlegger et siste oppgjør med erkerivalen sin. Han kidnapper Captain Americas nærmeste allierte, og tvinger Captain America til å overgi seg til en medisinsk behandling som elder kroppen hans til sin rettmessige alder. De to mennene, deres kropper nå eldgamle, kjemper en kamp til døden.
Redningsflåte
En redningsflåte er en nød- og redningsfarkost ombord i båter og skip. Tidligere var redningsflåter bygd i tre mens pongtonger i metall sørget for høy oppdrift, kapasitet og stabilitet.
Kari Skjønsberg
Bakgrunn
Hun vokste opp i Oslo og var datter av administrerende direktør i Gjensidige Gunnar Skjønsberg og Ingeborg Engvoldsen. Hun var yngre halvsøster av hjemmefrontsleder, advokat og skipsfartsminister Tor Skjønsberg.
Karriere
En av hennes sentrale saker var samfunnsskildringen og kjønnsrollemønsteret som la til grunn i barnebøkene. Hennes lisensiatavhandling fra 1972 het Kjønnsroller, miljø og sosial lagdeling i barnelitteraturen. Hun redigerte et feministisk utvalg av norske folkeeventyr i 1983: Eventyrjenter med bein i nesa : 16 eventyr fra Asbjørnsen og Moes samlinger. Hun skrev ellers om populærlitteratur, adaptasjoner og andre emner.
Ettermæle
Festskriftet Barnelitteratur og kvinnesak – eller omvendt: Kari Skjønsberg 1926–1996 ble utgitt av Høgskolen i Oslo i 1996. Kari Skjønsbergs pris ble opprettet av Høgskolen i 1996, med første utdeling i 1997. Kari Skjønsbergs Minnefond bærer også hennes navn.
Miljøverndepartementet (Island)
Siden 24. mai 2007 har Kolbrún Halldórsdóttir fra Vinstrihreyfingin – grænt framboð vært miljøvernminister; hun tiltrådte under Geir Haardes andre regjering, og fortsatte da Jóhanna Sigurðardóttir overtok 1. februar 2009. Generalsekretær er Magnús Jóhannesson.
Miljøverndepartementet (andre betydninger)
Miljøverndepartementet kan vise til:
Douglas AC-47 Spooky
Historie
Tidlig under Vietnamkrigen så den amerikanske militære ledelsen behovet for et fly som kunne fly lavt, holde seg i luften lenge og legge ned mengder av ild mot lett pansrede mål. Et antall C-47 transportfly fra andre verdenskrig ble tatt ut av lagring og utstyrt med 7,62 mm gatlingkanoner basert på M61 Vulcan-designet. Disse fyrte ut av siden på flyet, og gjorde at flyet kunne sirkle rundt målet og kontinuerlig legge ned ild. Den modifiserte utgaven ble kalt AC-47 «Spooky».
Cloverfield
Promotering
Studioet holdt filmen hemmelig fra internett, noe som er svært uvanlig, takket være "scoppere" som pleier å følge med på fremtidige filmer. Den kontrollerte utslippet av informasjon om filmen har blitt kritisert som en farlig strategi, som kunne ende med suksess som The Blair Witch Project (1999) eller med skuffelse som Snakes on a Plane (2006). Chad Hartigan i selskapet Exhibitor Relations Co. så på flere elementer ved filmen, inklusive fraværet av store stjerner, floppen til Godzilla-filmer i USA og premieren planlagt til januar, som vanligvis er en dårlig tid for amerikanske filmer. Når filmen Transformers åpnet med høye salgstall, ble en teaser-film for Cloverfield lagt til den, uten å avsløre navnet på filmen, men viste premiere-datoen. Paramount lagde tilslutt en teaser-film, tilgjengelig på Apple.com. Nok en trailer ble sluppet 16. november 2007, som bekreftet tittelen.
Miniatyrmaleri
Bortsett fra vestlige og bysantinske tradisjoner er det en gruppe av asiatiske tradisjoner som generelt er mer illustrativ i sitt vesen, og fra opprinnelsen i manuskriptenes bokdekorasjon har det også utviklet seg små malerier på enkeltark som ble oppbevart i album. Disse ble også kalt for miniatyrmalerier selv om vestlige tilsvarigheter i akvarell og andre medier generelt ikke kalles for det. Innenfor den asiatiske gruppen er også persiske miniatyrer, og avgreninger i Det osmanske riket, Mogulriket, og andre indiske avleggere.
Kathleen McKane Godfree
McKane vant olympisk gull i Sommer-OL 1920 i Antwerpen, sammen med Winifred McNair vant hun damedoubleturneringen. Hun tok sølv i mixeddouble og bronse i single. Fire år senere i Sommer-OL 1924 i Paris tok hun sølv i damedoublen og en bronsemedalje i singleturneringen.
Wannsee
Historie
Wannsee ga navnet til Wannsee-konferansen som ble avholdt i 1942 for å finne hva som ble beskrevet som den endelige løsning på jødespørsmålet.
King Kong (1976)
King Kong er en amerikansk film fra 1976 og er en nyinnspilling av King Kong-filmen fra 1933.
Charles Augustin Sainte-Beuve
Saine-Beuve som kulturkritiker
Under hans penn forvandlet den litterære kritikken fra en filosofisk til en psykologisk, og til og med fysiologisk. Det er også karakteristisk at jo eldre han ble, desto mer ble han dratt bort fra skjønnlitteraturen som var utgangspunktet, men fordypet seg i reiseskildringer, memoarer og brev og like gjerne skildre vitenskapsmenn og generaler som romanforfattere. Hans studerte utelukkende sjelene, han var historiker, biograf og psykolog. Det er ikke minst på dette grunnlaget av psykologiske monografier som Taine siden bygget sin miljøteori og Ferdinand Brunetière sin litterære evolusjonsteori. På den annen side var hans kritiske tilnærmingsmetode, at for å forstå kunstneren og hans verk, måtte man frøst forstå kunstnerens liv, ikke uten motstand. Marcel Proust var blant de som argumenterte imot i en rekke essayer, Contre Sainte-Beuve («Imot Sainte-Beuve»).
Lars-Erik Larsson
Larsson tok organisteksamen i Växjö 1924 og studerte i perioden 1925-1929 ved Kungliga Musikhögskolan i Stockholm. Han fortsatte siden med studier hos Alban Berg i Wien og hos Fritz Reuter i Leipzig.
Stefan Wyszyński
Prest
Fra 1931 underviste han i sosialøkonomi ved presteseminaret i Włocławek og engasjerte seg i de kristne fagbevegelsenes utdannelsesarbeid. Han var medlem av den polske primas' sosiale råd fra 1937.
Kardinal
Wyszyński deltok fra 1962 til 1965 på alle hovedforsamlingene under det Annet Vatikankonsil og forsøkte å oppnå en større kirkelig vekt på Maria, Jesu mor. Disse bestrebelsene var likevel mislykket. Derimot ble han mot slutten av konsilet kjent for en brevveksling mellom det polske og tyske episkopat, som var av stor betydning for forsoningen mellom polakker og tyskere etter annen verdenskrig og den følgende fordrivelsen. De polske biskopene skrev i sitt brev at de «tilgav og bad om tilgivelse». Kommunistregimet i Folkerepublikken Polen reagerte med forargelse på dette brevet.
Geminidene
Geminidene er en meteorsverm forårsaket av asteroiden 3200 Phaethon. Dette gjør geminidene til den eneste meteorsvermen som ikke er forårsaket av en komet. Geminidene viser seg rundt 12–14 desember hvert år. Svermen ble først observert for 150 år siden Den ser ut til å komme fra stjernebildet Tvillingene (Gemini), derav navnet. Meteorene fra denne svermen er saktegående. Svermen later til å bli mer intens for hvert år, og man har observert 120-160 meteorer i timen under optimale forhold.
Wendy Hiller
For rollen som Pat Cooper i filmen Fra bord til bord (Separate Tables) vant hun i 1958 en Oscar for beste kvinnelige birolle. I 1975 ble hun utnevnt til kommandørdame av Order of the British Empire.
Kong Baudouin stadion
Modernisering
26. mai 2006 bestemte det belgiske fotballforbundet at banen ikke lenger skulle huse landslagets kamper eller den belgiske cupfinalen da portene på en tribune var for smale og stadionet ble regnet for utrygt. Landslagets neste kamper ble derfor spilt på Constant Vanden Stock stadion. Myndighetene i Brussel klaget på vedtaket og hevdet at stadionet var trygt, til tross for rapportene, og denne klagen ble kjent gyldig i en rettssak. Representanter for byen og fotballforbundet møttes og ble enige om en ny kontrakt som strakk seg fram til 2008.
Aksel Selmer
Aksel Selmer (født 15. mars 1958 i Molde) er en norsk forfatter og barnebokforfatter.
Han er sønn av dramatikeren Odd Selmer.
Øyvind Strømmen
Strømmen er varamedlem i sentralstyret til Europabevegelsen.
Anders Andersen
Familieforhold
Fra 1868 bodde de på Strømmen i Øyestad kommune ved Arendal fram til 1886; de flyttet deretter til Ormetjern i Barbu. I 1890, flyttet de til Gårdalen i Øyestad. I 1898 flyttet de til Bølstad gård i Røyken.
Patrick Thoresen
Han ble den femte nordmannen som spilte i National Hockey League (NHL) da han debuterte for Edmonton Oilers mot Calgary Flames 6. oktober 2006 etter å ha signert kontrakt med klubben den 1. juni samme år. Den 22. februar 2008 ble han hentet vederlagfritt til Philadelphia Flyers rett før overgangsvinduet stengte, og ble senere samme sesong den første nordmannen til å spille i NHL-sluttspillet. I 2009 ble han den første nordmannen som spilte i KHL i Russland da han signerte en to-årskontrakt for Salavat Julajev Ufa. I 2011 vant han sluttspillet, Gagarin Cup, for første gang og ble dermed den første nordmann som kan titulere seg som russisk mester i ishockey. Etter to sesonger i Salavat signerte Thoresen for SKA St. Petersburg som spiller i KHLs vestre avdeling. I februar 2013 forlenget han kontrakten med SKA med ett år, og i 2015 vant han Gagarin Cup for andre gang i sin karriere. Etter spill i Sverige og Sveits returnerte han til Norge og Storhamar foran 2017/18-sesongen.
Retur til Sverige og Sveits (2015–2017)
I løpet av mars 2015 fortalte Thoresen til TV2 at han på grunn av familien ville forlate KHL etter at hans kontrakt med SKA St. Petersburg gikk ut senere samme år. «Jeg begynner å bli litt mett på all reisingen, og det er jo klart at man er mye bort fra familien. Jeg går jo glipp av mye oppfølging av barna mine, der alt blir overlatt til kona mi.» Han fortalte også at han etter han ikke fikk tilbud fra SKA etter 2013/14-sesongen, og heller så mot Sverige og Sveits.
Landslagskarriere
I oktober 2015 var det usikkert om Thoresen kunne spille i VM i Moskva i 2016 grunnet idrettsbrokk.
Rauf Denktaş
Rauf Raif Denktaş (født 26. januar 1924 i Páfos i Britisk Kypros, død 13. januar 2012 i Nikosia ) var grunnlegger og den første presidenten i den tyrkiske republikken Nord-Kypros (TRNC), en de facto stat som bare er blitt anerkjent av Tyrkia.
Ernst Henrich Berling
Berling slo seg ned som boktrykker i 1733 og i 1747 ble han utnevnt til hoffboktrykker. Hans bedrift og det mangfoldige utstyret betegnet et stort fremskritt innen dansk boktrykk.
Den 27. desember 1748 fikk han for seg og sine arvinger privilegium på å trykke de aviser – danske, tyske, franske og lærde –, som han hadde overtatt av boktrykkerenken Inger Wielandt. Hans Kjøbenhavnske Danske Post-Tidender, det nåværende Berlingske Tidende, tilførte de politiske tidender en inntil da ukjent fylde av innenlandske nyheter.
Bjørn Wirkola
Bjørn Tore Wirkola (født 4. august 1943 i Alta) er en norsk tidligere skihopper, kombinertløper og fotballspiller. Han ble verdensmester i stor bakke og normalbakke i VM på ski 1966 i Oslo, og vant den tysk-østerrikske hoppuka i årene 1967–69. Wirkola er fortsatt den eneste som har greid å vinne hoppuka tre ganger på rad. De eneste utøverne som har vunnet hoppuka flere ganger, er Jens Weißflog og Janne Ahonen, med henholdsvis fire og fem seire. Wirkola satte også flere verdensrekorder i skiflyging. Han var norsk flaggbærer i vinter-OL 1968 i Grenoble.
Dor (redskap)
Kjørner er et verktøy som er lik en dor, men er spiss i enden. En kjørner brukes til å lage små hull i en flate, f.eks. for å unngå at boret glir vekk når man skal bore et hull.
M22 Locust
Beskrivelse
M22 Locust har et helsveiset skrog konstruert av valset stål og et støpt tårn. Hjulopphenget består av to boggier med vertikale voluttfjæringer forsterket av eksterne stålstenger, drivhjul, trinsehjul og to returhjul på hver side og er utstyrt med stålbelter.
Dor (redskap)
En motorreparatør vil trenge en dor formet som en kort rund sylinder til å sette i pressa for å presse ut et lager. Doren gir et jevnt press slik at ikke lageret kommer skjevt og biter seg fast.
Kolbrún Halldórsdóttir
1. februar 2009 ble hun utnevnt til miljøvernminister i Jóhanna Sigurðardóttirs regjering. Hun ble samtidig utnevnt til Nordisk samarbeidsminister.
Aleksander Melli
Aleksander Melli (født 1971) er en norsk-italiensk forfatter, klimaaktivist og oversetter.
Foruten å drive import av vin, har Melli etablert Norsk klimanettverk, hatt en sentral rolle i etableringen av Klimafestivalen § 112 og Klimasøksmål Arktis, og forestod i 2012 antologien ''Snu. Brev til klimagenerasjonen'' sammen med Simen Ekern, Åsne Seierstad og Nora Ceciliedatter Nerdrum.
Klågerup
Klågerup er et tettsted i Svedala kommune i Skåne län i Sverige, mellom Staffanstorp og Svedala. I 2010 hadde tettstedet 1 904 innbyggere.
Klågerup har bussforbindelse med Malmö, Lund og Trelleborg.
Historie
I 1811 inntraff Klågerupopprøret, et lokalt oppfør i Klågerup. Det ble slått ned av kavalerisoldater fra Malmö i løpet av et par dager. 30 personer døde i opptøyene, og 300 ble satt i fengsel i Malmö.
Rio Piracicaba
Rio Piracicaba er en kommune i delstaten Minas Gerais i sørøstregionen av Brasil.
Konz
Stedet er kjent for friluftsmuseet Roscheider museum, et museum som dekker kulturhistorie for hele grenseregionen SaarLorLux.
Russulaceae
Russulaceae, populært kalt kremlefamilien, er en familie av sopper. Til familien hører kremler og risker, i tillegg til blant annet noen asiatiske arter.
Beskrivelse
Hver for seg har de to slektene andre særegne trekk som skiller dem fra hverandre. Et slikt trekk ved riskene er at de har melkesaft, en væske som skilles ut av kutt og bruddflater. Et særegent trekk ved kremlene er at de kan ha svært fargerike hatter.
Tore Tønne
Liv og virke
Tønne var utdannet siviløkonom ved Norges handelshøyskole i Bergen og studerte senere til jurist ved Universitetet i Oslo. Han ble ansatt i Utenriksdepartementet i 1972 og arbeidet i diplomatiet frem til 1981.
Han var underdirektør i Olje- og energidepartementet 1981-1983 og så ekspedisjonssjef ved samme departement 1983-1988. Han var medlem i konsernledelsen i Statoil 1988-1993, administrerende direktør for Statens nærings- og distriktsutviklingsfond 1993-1997, direktør/styreformann i Saga Securities 1997-1998 og konsernsjef i Norway Seafoods 1998-2000. Han innehadde også en rekke ledende styreverv, blant annet i Fokus Bank, Nationaltheatret, Luftfartsverket, og Høgskolen i Stavanger.
Lunnarp
Lunnarp er et tettsted i Tomelilla kommune i Skåne län i Sverige. I 2010 hadde tettstedet 339 innbyggere.
Funk
Historie
Funk, i 1950-årene betegnelse på en stilretning i jazzen som var basert på bebop, men som var sterkt påvirket av blues og gospel eller budskapsjazz. Horace Silvers kvintett og Art Blakeys gruppe The Jazz Messengers var de mest typiske som blandet bebop med gospel og blues. Senere ble funk brukt om James Brown som uten tvil har vært svært viktig for funken som vokste frem på 60-tallet. Også band som The Meters fra New Orleans gjorde mye for å utvide funkens vokabular og popularitet blant USAs svarte befolkning.
På 1970-tallet fikk funken tilført nye elementer ved at man begynte å bruke keyboard, som clavinet, Rhodes, og en rekke synthesizere. En viktig inspirasjonskilde for keyboard-tung funk er Herbie Hancocks jazzfunkplate Head Hunters fra 1973. I 1974 lanserte synth-fabrikanten ARP sitt String Ensemble, som satte sitt preg på band som f.eks. Ohio Players og Parliament.
Beauchene Island
Øya er delt i to av et sandeid. Sørenden består av en 82 meter høy ås med klipper på østsiden, mens nordenden stiger slakt opp mot 30 meter. På vestsiden er det steinstrender. Store deler av øya er dekket av den tuedannende gressarten poa flabellata (Tussac Grass'').
Matvaretrygghet
Forekomster
En rapport fra 2003 konkluderte WHO at rundt 40 prosent av alle rapporterte matforgiftninger i Europa skjedde i private hjem. I henhold til WHO og Centers for Disease Control and Prevention var det årlig i USA alene 76 millioner tilfeller av matbåren sykdom som igjen førte til 325 000 sykehusinnleggelser og 5 000 døde.
Austevoll
Fiske har i flere generasjoner vært den største næringen i kommunen, og er fortsatt en viktig del for lokalbefolkningen. Havbruksnæringen opplevde en stor vekst i løpet av 1980-årene og i dag er kommunen regnet som en av landets største lakseoppdrettskommuner.
Historie
Austevoll ble en selvstendig kommune i 1886, da den ble utskilt fra Sund kommune. Navnet ble skrevet «Østevold» eller «Østervold» frem til 1889, da navnet ble endret til «Austevold», fra 1918 skrevet Austevoll. I 1964 ble kommunen utvidet med sørøstdelen av øyene Huftarøy og Selbjørn som til da hadde tilhørt Fitjar kommune.
Ekstern kommunikasjon
Austevoll er knyttet til fastlandet med ferger og hurtigbåter. Kommunens viktigste forbindelse går mellom Hufthamar på Huftarøy og nordover til Krokeide fergekai i Bergen. Denne opereres av bilfergene MF «Horgefjord» og MF «Møkstrafjord». Kommunen er knyttet til Stord med bilfergen MF «Husavik» fra Husavik, sør på Huftarøy.
Kommunevåpen
Kommunevåpenet er fire sølv sild på skrå oppover mot venstre, mot en blå bakgrunn. Dette henspiller på de rike fiskeritradisjonene i kommunen. Kommunevåpenet ble godkjent i 1984.
Konstantin II av Skottland
Konstantins styre, som de til hans forgjengere, var dominerte av angrepene til vikingherskerne på De britiske øyer, særskilt Uí Ímair (Ivarætten til Ímar), basert på Irland. I løpet av Konstantins styre hadde herskerne i de sørlige angelsaksiske kongedømmene Wessex og Mercia, det senere kongeriket England, strakte deres autoritet nordover og inn i de omstridte kongedømmene i Northumbria. I begynnelsen allierte Konstantin seg med de angelsaksiske herskere mot de norrøne vikingene, men over tid kom han i konflikt med dem. Konge Æthelstan var suksessfull i å sikre seg Konstantins underkastelse i 927 og 934, men de to ble fiender igjen da Konstantin, alliert med kongedømmet Strathclyde og sine tidligere fiender i den norrøne kongen i Dublin, invaderte Æthelstans kongedømme i 937, men kun for å bli beseiret i det store slaget ved Brunanburh. I 943 abdiserte Konstantin fra tronen og trakk seg tilbake til klosteret til Céli Dé (Culdee; «Guds følge») i St Andrews hvor han døde i 952. Han ble etterfulgt av sin forgjengers sønn, Malcolm I (Máel Coluim mac Domnaill).
Konstantin var konge i 43 år, overgått i Skottland kun av stryet til kong Vilhelm løven før foreningen av kronene i 1603. Det er antatt at han spilte en avgjørende rolle i gæliseringen av Piktland hvor hans støtte av de irske Céli Dé-klosterreformene var en avgjørende faktor. I løpet av styre ble betegnelsene «skotter» og «Skottland» (angelsaksisk: Scottas) første gang benyttet for betydning av hva som i dag er Skottland. De eldste bevisene for de kirkelige og administrative institusjoner som skulle vare fram til de store endringene under kong David I (1124–1153) oppsto også på denne tiden.
Kildene
Sammenlignet med nabolandene Irland og angelsaksiske England, er det få nedtegnelser fra 800- og 900-tallet i Skottland som har overlevd. Den fremste lokale kilden fra denne perioden er Krønike om kongene av Alba, en liste av konger fra Kenneth MacAlpin (død 858) til Kenneth II (Cináed mac Maíl Coluim, død 995). Listen er blitt bevart i Poppelton-manuskriptene, en manuskriptsamling som ble kompilert på 1200-tallet. Opprinnelig kun en liste av konger med lengden på deres styre, har andre detaljer i Poppelton-manuskriptene blitt lagt til i tiden mellom 900- og 1100-tallet. I tillegg til dette har også senere kongelister blitt bevart. De eldste genealogiske nedtegnelser av etterkommerne til Kenneth MacAlpin kan dateres fra slutten av 900-tallet, men deres verdi ligger mer i deres kontekst, og informasjonen de gir er om interessene til de som de ble sammensatt for framfor de upålitelige påstandene de inneholder.
For den fortellende historien er de fremste kildene Den angelsaksiske krønike og de irske annaler. Bevisene fra chartere opprettet i kongeriket England gir tidvis innsikt i hendelser i nordlige Britannia. Mens norrøne sagaer beskriver hendelser i 900-tallets Britannia, er deres verdi som kilder til historiske fortellinger framfor å være dokumenter om sosial historie. Kilder på det europeiske fastlandet er sjelden opptatt av hendelser i Britannia, og enda mindre med hendelser i nordlige Europa, men helgenbiografien til sankt Cathróe av Metz, hagiografi skrevet i Tyskland på slutten av 900-tallet, gir en del plausible detaljer om helgenens tidlige liv i nordlige Britannia.
Piktland fra Constantín mac Fergusa til Konstantin I
Kongeriket ble styrt av Kenneths etterkommere — eldre framstillinger benytter navnet Huset Alpin for å beskrive dem, men avstamming fra Kenneth var den definerende faktor, irske kilder refererer til Clann Cináeda meic Ailpín («klanen Kenneth MacAlpin») — lå sør for det tidligere dominerende kongeriket Fortriu, sentrert i landområdene rundt elven Tay. Utstrekningen av Kenneths navnløse rike er usikker, men det strakte seg bestemt fra Firth of Forth i sør til Mounth i nord. Om det strakte seg bortenfor fjellryggen i nordlige Skottland — Druim Alban — er uklart. Kjernen i riket var tilsvarende de gamle grevskapene Mearns, Forfar, Perth, Fife, og Kinross. Blant de fremste kirkelige sentrene navngitt i opptegnelsene er Dunkeld, antagelig setet for kongerikets biskop, og Cell Rígmonaid (dagens St Andrews).
Vikinger og biskoper
Tanken at dette møtet avtalte å opprettholde irske lover styrt av kirken har antydet at det var et viktig skritt i gæliseringen av landene øst for Druim Alban. Andre har foreslått at seremonien på et vis godkjente Konstantins kongedømme som en forløper til senere kongelig innvielse av kongen ved Scone. Alternativt, om biskop Cellach ble utnevnt av Giric, kan det være en samling som hadde til hensikt å bygge en bro over revnen mellom kongen og kirken.
Norrøne Uí Ímair kommer tilbake
Det er flere rapporter om vikingflåter i Irskesjøen fra 914 og framover. Ved 916 var flåter ledet av Sihtric Cáech (Sigtrygg Caech) og Ragnall (Ragnvald), etter sigende sønnesønner av Ímar, det vil si at de tilhørte den samme slekten Uí Ímair (Ivarætten) som den Ímar som ble drept i 904), meget aktive i Irland. Sigtrygg påførte et tungt nederlag på den irske hæren til Leinster og gjenerobret Dublin i 917. Det påfølgende året synes Ragnvald å dratt tilbake over Irskesjøen med den hensikt å etablere seg selv som konge i York. Den eneste presise daterte hendelse i sommeren 918 er at dronning Æthelflæd døde den 12. juni 918 ved Tamworth i Staffordshire. Æthelflæd hadde forhandlet med folket i Northumbria for å få deres underkastelse, men hennes død avsluttet det og hennes etterfølger, hennes bror Edvard den eldre av Wessex, var opptatt av å sikre seg kontroll over Mercia.
Sollia
Sollia kan referere til:
American Broadcasting Company
American Broadcasting Company (ABC) er et amerikansk fjernsynsnettverk som eies av The Walt Disney Company. Selskapet startet i 1943, da med radiosendinger, og med fjernsynssendinger i 1948. ABC er en av de fire store TV-nettverkene i USA, der de andre tre er CBS, NBC og Fox.
Anders Giæver
Anders Giæver (født 27. august 1961) er en norsk journalist. Han er kjent som mediekommentator og avdelingsleder i kommentaravdelingen i VG. 2008–2011 var han USA-korrespondent for VG, og etter hjemkomsten sto han sentralt i avisens dekning av terrorangrepene i Norge 2011. Han er også programleder for podkasten Giæver og gjengen.
Qvisten Animation
Qvisten Animation AS er et norsk produksjonsselskap for animasjon. Studioet ble etablert i 1994 av Fredrik Kiøsterud og Ove Heiborg. I 1997 ble regissøren Rasmus A. Sivertsen medeier. Qvisten Animation AS hadde i mange år lokaler i Frimanns gate 20, like ved Oslo katedralskole og Vår Frelsers gravlund i Oslo, men har senere flyttet til Maridalsveien 87. Qvisten lager animasjoner med teknikker som klassisk dukkeanimasjon ala. Wallace og Gromit, klassisk 2D animasjon som de gamle Disneyfilmene og 3D animasjon. Animasjonsstudioet har produsert over 400 reklamefilmer, animasjonsserier, langfilmer og musikkvideoer.
James McClure
James Howe McClure (født 9. oktober 1939 i Johannesburg i Sør-Afrika, død 17. juni 2006 i Oxford i England) var en britisk forfatter og journalist.
Sesamolje
Sesamolje er en vegetabilsk olje laget av sesam, kjent for å ha en særegen aroma og smak fra frøene. Den er mye brukt i sørøstasiatisk kjøkken som smakstilsetting, som for eksempel i hurtignudler. Sesamolje har følgende sammensetning av fettsyrer:
Valentin Muratov
Valentin Ivanovitsj Muratov russisk: Валентин Иванович Муратов (født 30. juli 1928 i Serpukhov, død 6. oktober 2006 i Moskva) var en sovjetisk turner som deltok i de olympiske leker 1952 i Helsingfors og 1956 i Melbourne.
Adolf Eichmann
Otto Adolf Eichmann (1906–1962) var en SS-offiser i det nasjonalsosialistiske Tyskland og en av de hovedansvarlige for logistikken under holocaust. Han hadde graden obersturmbannführer i Schutzstaffel (SS) og var under andre verdenskrig sjef for jødesaker i Reichssicherheitshauptamt (RSHA). Han organiserte identifisering og transport av dem som skulle sendes til utryddelsesleirene. Under holocaust i Ungarn var han selv til stede, og hadde tilsyn med deportering av 437,000 mennesker til Auschwitz (en tysk konsentrasjons- og utryddelsesleir i det okkuperte Polen). Slik medvirket han til drap på godt over én million mennesker.
Plasterbiller
Utseende
Middelsstore biller (5 – 30 mm), som oftest noe langstrakte, ofte metalliske eller brokete på farge. Hodet er ganske stort og fremstrakt, mer eller mindre rundt, bakerst kraftig innsnevret (tydelig "hals"). Fasettøynene er som oftest forholdsvis små. Antennene er 11-leddete, mer eller mindre trådformede, men et eller flere ledd er ofte utvidete eller med utvekster. Brystskjoldet (pronotum) er påfallende lite, ikke eller litt bredere enn hodet, mye smalere enn dekkvingene. Dekkvingene er forholdsvis lange hos de fleste, ganske tynne og myke (lite sklerotiserte). Hos slekten Meloe, der tre av de fire norske artene hører hjemme, er dekkvingene redusert til korte, tilspissede "frakkeskjøter" som ikke dekker bakkroppen. Bakkroppen er ganske stor og tykk hos hunnene, dette har sammenheng med det svært høye tallet på egg de produserer. Beina er slanke, middels lange. For- og mellomføttene er fem-leddete, bakføttene fire-leddete.
Levevis
Larvene utvikler seg som rovdyr på egg av bier, veps eller gresshopper, mens de voksne billene er planteetere. Oljebillene er godt beskyttet av sitt kjemiske forsvar og prøver ikke å gjemme seg vekk eller stikke av. Siden de også gjerne er tunge av egg, virker disse billene trege. Blir billene irritert, skiller de ut et sterkt luktende, oljeaktig sekret, blant annet mellom leddene i beina. Dette inneholder cantharidin og andre stoffer, og vil, om det kommer i kontakt med huden, forårsake blemmer eller åpne sår. Om det svelges, kan det være dødelig for et mindre dyr. Billene beskytter også eggene sine med giftstoffer. Oljebillene er gjerne fargerike, i gult, rødt og svart, eller metalliske. Disse fargene signaliserer at billene er giftige eller usmakelige (aposematisme). Noen arter av plasterbiller kan gjøre skade på jordbruksvekster, blant annet hirse.
Epitet
I det ptolomeiske rike i Egypt hadde samtlige mannlige herskere samme fornavn, og man skilte da mellom dem ved hjelp av epiteter, såsom Ptolemaios I Soter, Ptolemaios III Euergetes, og Ptolemaios IV Filopator. Tilnavnene her betydde henholdsvis «frelser», «velgjører» og «(den som) elsker sin far». Romertallene er en moderne oppfinnelse for å skille mellom dem.
Ignacy Krasicki
Prest
I 1759 ble han presteviet og fortsatte sin utdannelse i Roma (1759–1761). To av hans brødre ble også de prester.
Erkebiskop
I 1795, seks år innen sin død, ble Krasicki opphøyet til Gnieznos erkebiskop (og derigjennom til primas av Polen).
Tujon
Tujon er mest kjent som et stoff i absint, men det forekommer naturlig i olje fra malurt. I ren form kan det forårsake kramper og føre til døden, og det ble ansett for å forårsake den skadelige kroniske effekten av absint (såkalt absintisme), noe som dog alltid har vært omtvistet. Nylig gjennomførte analyser av årgangsabsint (produsert før 1915), moderne absint produsert etter gamle originaloppskrifter og moderne absint etter nye oppskrifter viser svært lave tujoninnhold (de fleste under 10 mg/kg).
Niki Lauda
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Gunderup kirke
Våpenhuset
Den andre stenen er av svensk opprinnelse og fra 800-tallet, man vet ikke hvordan den har havnet i Danmark.
Sesamolje
Kaldpresset sesamolje lukter ikke likt kinesisk sesamolje da den er produsert direkte fra rå sesamfrø og ikke ristede frø.
Egils saga
Hardhaus
Et annet sted spyr Egil ned og klemmer ut øyet på en mann for at han blir bydd surmelk og ikke øl når han kommer tørst til gårds. I en holmgang biter han strupen over på berserken Atle Skamme når han synes at våpenet ikke biter. Det er mange slike eksempler som portretterer en mann uten spesielt forsonende trekk.
Sønnetapet
Egils saga følger Egil livet ut. Det er en stor kontrast mellom ungdommens villhet og styrke, og den gamle mannen som vakler rundt med nedsatt hørsel og er blind, faller over sine egne bein og blir skjelt ut av tjenestejentene. Han får også et senilt innfall om å spre kong Adalsteins sølv, som han fikk som erstatning for brorens død, over folk på Alltinget i håp om at de vil slåss over det, men det blir forhindret av familien.
Anders Heger
Oversetter
Han har over tyve års erfaring som oversetter av Hanen Hasses frierferd samt diverse andre barnebøker. I 2008 nyoversatte Heger Tove Janssons klassiske tegneserier om Mummitrollet til norsk.
Fotolyse
Energioverføringsmodeller
Disse protonene, i tillegg til ytterligere protoner pumpet over thylakoidmembranen kombinert med elektronoverføringskjeden, danner en protongradient over membranen som driver fotofosforylering og dermed generering av kjemisk energi i form av adenosintrifosfat (ATP). Elektronene når P700-reaksjonssenteret til fotosystem I hvor de får energi igjen av lys. De føres ned i en annen elektronoverføringskjede og kombineres til slutt med koenzymet NADP + og protoner utenfor tylakoidene for å danne NADPH. Dermed kan nettooksidasjonsreaksjonen til vannfotolyse skrives som:
BitTorrent
Hvordan fungerer BitTorrent?
Til forskjell fra tradisjonelle fildelingssystemer, er hovedmålet til BitTorrent å effektivt distribuere data til ei stor gruppe nedlastere ved å tvinge dem til å bidra i prosessen. BitTorrent-protokollen deler fila som skal distribueres opp i blokker, vanligvis av en størrelse på en kvart megabyte (250 KB). En liste over blokkene i fila, og informasjon om «sporingstjeneren» – (engelsk: tracker) – tjeneren som kobler alle klientene til hverandre, lages i en liten .torrent-fil, som distribueres på «vanlig» vis – på nettsider, via e-post eller lignende.